1861

1861. aasta (MDCCCLXI) oli 19. sajandi 61. aasta.

Sündmused Eestis 
23. jaanuar (vkj 11. jaanuar) – Venemaa keiser kinnitas määruse "Mõningatest ümberkorraldustest Tartu õpperingkonna kesk- ja alamates õppeasutustes". Määruse järgi reorganiseeriti Tallinnas ja Tartus senised viieklassilised gümnaasiumid seitsmeklassilisteks. Kuressaare ja Pärnu kreiskool reorganiseeriti progümnaasiumiks.
Aasta algul sõitis Juhan Leinberg (prohvet Maltsvet) abilistega Krimmi, et otsida ümberasumiseks sobivaid kohti. Sel ajal kogunes Tallinna Lasnamäele sadakond prohveti poolehoidjat, kes ootasid "valget laeva", pääsemaks "tõotatud maale". Politsei ajas poolehoidjad nädalate pärast laiali.
Sügisel avaldas anonüümseks jäänud Maltsveti liikumise pooldaja Berliinis raamatu "Eestlane ja tema isand".
Lavale toodi esimene eestikeelne algupärane näidend: Carl Robert Jakobsoni "Arthur ja Anna" (esmalt saksa keeles, eesti keelde tõlgiti see 1868. aastal).
 ...

Sündmused maailmas 
 Algas Ameerika Ühendriikide kodusõda.

Sündinud 
14. jaanuar – Mehmed VI, Türgi sultan (suri 1926)
12. veebruar – Lou Andreas-Salomé (suri 1937)
15. veebruar – Alfred North Whitehead, briti filosoof ja matemaatik (suri 1947)
26. veebruar – Ferdinand I, Bulgaaria kuningas (suri 1948)  
27. veebruar – Rudolf Steiner, antroposoofia rajaja (suri 1925)
8. aprill – Aristide Maillol, prantsuse skulptor (suri 1944)
15. aprill – Bliss Carman, Kanada luuletaja (suri 1929)
6. mai – Rabindranath Tagore, bengali kirjanik ja mõtleja (suri 1941)
1. oktoober – Anna Brigadere, läti kirjanik
10. oktoober – Fridtjof Nansen, norra polaaruurija
30. oktoober – Antoine Bourdelle, prantsuse skulptor (suri 1929) 
6. november – James Naismith korvpalli leiutaja (suri 1939)
29. november – Spýros Samáras, kreeka helilooja 
8. detsember – Georges Méliès, prantsuse filmirežissöör
15. detsember – Pehr Evind Svinhufvud, Soome president (suri 1944)
16. detsember – Antonio de La Gandara, maalikunstnik (suri 1917)
19. detsember – Italo Svevo, itaalia kirjanik (suri 1928)
20. detsember – Ivana Kobilca, sloveeni maalikunstnik (suri 1926)
30. detsember – Henrique Mitchell de Paiva Couceiro, Portugali sõjaväelane ja poliitik (suri 1944)

Surnud 
2. jaanuar – Friedrich Wilhelm IV, Preisimaa kuningas
14. aprill – Utagawa Kuniyoshi, jaapani kunstnik

Viited 

 1861